# Els Verds - Alternativa Verda

* No s'ha de confondre amb Alternativa Verda o Alternativa Verda (Moviment Ecologista de Catalunya).
Els Verds - Alternativa Verda és un partit polític català d'ideologia ecologista creat el 1999 de les restes del Moviment Ecologista Català i d'Alternativa Verda (Moviment Ecologista de Catalunya), que havia funcionat com a partit des de 1983 fins a 1993, aplegant també una forta influència de Nacionalistes d'Esquerra. El naixement d'aquesta formació es produeix després del trencament d'Els Verds (CEC), fruit del debat sobre la relació d'aquests amb Iniciativa per Catalunya i la coalició Iniciativa per Catalunya - Els Verds.
Les persones fundadores són Xavier Borràs, Pere Carbonell, Andreu Carranza, Xavier Garcia, Josep-Lluís Bronchal, Pilar Sentís, Rafael Subirachs i Santiago Vilanova (Portaveu).
En el camp electoral, EV-AV participà en les eleccions amb candidatures pròpies fins a l'any 2010, tot i que amb resultats minsos, ja que mai va passar del 0,76 % dels vots. En 2004 van denunciar al conseller de Medi Ambient de la Generalitat de Catalunya Ramon Espadaler i Parcerisas i a directius d'Erkimia per delicte ecològic en relació amb la contaminació del pantà de Flix.
Entre els anys 2010 i 2015 fou membre de la coalició Solidaritat Catalana per la Independència. L'any 2015 decidí integrar-se a la Candidatura d'Unitat Popular - Crida Constituent. Tot i així el consell polític de l'organització va decidir de cara a les eleccions al Parlament de Catalunya de 2015 donar suport a la candidatura unitària de Junts pel Sí.

## Resultats electorals

Resultats electorals :
| Any | Vots | % |
| Parlament de Catalunya de 1999 | 8.254 | 0,26% |
| Congrés d'Espanya de 2000 | 11.579 | 0,34% |
| Parlament de Catalunya de 2003 | 1.886 | 0,06% |
| Congrés d'Espanya de 2004 | 30.528 | 0,76% |
| Parlament de Catalunya de 2006 | 3.228 | 0,11% |
| Congrés d'Espanya de 2008 | 2.028 | 0,05% |

## Referències

* ↑ Per què Els Verds - Alternativa Verda? al web d'EV-AV
* ↑ Company, Enric «Ex aliados ecologistas de IC-Verds crean un nuevo partido» (en castellà). El País [Madrid], 13-08-1999. ISSN: 1134-6582.
* ↑ Els Verds-Alternativa Verda denunciarà els ex-consellers de Medi Ambient de CiU i a directius d'Erkimia, Vilaweb, 10 de setembre de 2004
* ↑ Els Verds Alternativa Verda s'associen amb Joan Laporta, l'"insolidari" amb el territori, llibertat.cat, 31 d'agost de 2010
* ↑ «ALTERNATIVA VERDA S'UNEIX A LA CRIDA CONSTITUENT IMPULSADA PER LA CUP», 07-01-2015. [Consulta: 9 gener 2015].
* ↑ «ALTERNATIVA VERDA DÓNA SUPORT A JUNTS PEL SÍ». Els Verds - Alternativa Verda, 25-07-2015. [Consulta: 7 agost 2015].
* ↑ Els Verds-Alternativa Verda aposta per Junts pel Sí, naciodigital.cat, 28 de juliol de 2015
* ↑ «Resultats de les eleccions al Parlament de Catalunya de 1999». Arxivat de l'original el 2017-03-04. [Consulta: 3 març 2017].
* ↑ «Resultats de les eleccions al Congrés d'Espanya de 2000 a Catalunya». Arxivat de l'original el 2020-01-18. [Consulta: 3 març 2017].
* ↑ «Resultats de les eleccions al Parlament de Catalunya de 2003». Arxivat de l'original el 2017-08-06. [Consulta: 3 març 2017].
* ↑ «Resultats de les eleccions al Congrés d'Espanya de 2004 a Catalunya». Arxivat de l'original el 2020-01-18. [Consulta: 3 març 2017].
* ↑ «Resultats de les eleccions al Parlament de Catalunya de 2006». Arxivat de l'original el 2015-07-16. [Consulta: 3 març 2017].
* ↑ «Resultats de les eleccions al Congrés d'Espanya de 2008 a Catalunya». Arxivat de l'original el 2020-01-18. [Consulta: 3 març 2017].

## Enllaços externs

* Els Verds - Alternativa Verda Arxivat 2023-04-05 a Wayback Machine.
* Notícies d'Els Verds - Alternativa Verda Arxivat 2017-03-04 a Wayback Machine. a lainformacion.com